Dana 16.11.2017., Osnovna škola Stoja iz Pule, sudjelovala je na videokonferenciji „Sat povijesti iz Vukovara.“ To je već osma godina da se konferencija uoči Dana sjećanja na žrtvu Vukovara 1991. održava u organizaciji Osnovne škole Dragutina Tadijanovića iz Vukovara u suradnji s mnogim školama iz Republike Hrvatske. Osnovna škola Stoja je od prvog dana suradnica projekta.

Tema ovogodišnje videokonferencije pod nazivom „**Učitelji u Domovinskom ratu -Učitelji uče primjerom“** potakla je Povijesnu grupu Osnovne škole Stoja i njihovu voditeljicu, učiteljicu Povijesti Sonju Bančić na snimanje intervjua s ravnateljicom i učiteljima Osnovne škole Stoja koji su u tim teškim vremenima radili u školi. Učenica članica Povijesne grupe zaslužna za režiju, kameru i montažu videouratka intervjua jest Nina Angeleski.

 Učitelji i ostali zaposlenici Osnovne škole Stoja su na različite načine sudjelovali u Domovinskom ratu, bilo kao aktivni sudionici oružanih snaga, bilo kao učitelji koji su prihvaćali djecu prognanike u svoje razrede te im pomagali u prilagodbi na novu sredinu. Tako su izjave dali ravnateljica škole Zdenka Perović, učiteljica likovne kulture Nada Žunec, učiteljica glazbene kulture Elizabeta Petric i učitelj tehničke kulture Zvonko Mihaljević.

Ovo je prilika da se zahvalimo svim učiteljima na svemu što su činili u vrijeme Domovinskog rata ali s velikom ljubavlju ,strpljenjem i upornošću to čine i danas.

 Članovi Povijesne grupe s učiteljicom